Rezultate exit-poll trimise de Sebastian Burduja în timpul alegerilor, deși legea o interzice / Reacția candidatului PNL la Primăria Capitalei - UPDATE
Candidatul Partidului Național Liberal pentru Primăria Capitalei, Sebastian Burduja, a trimis duminică prin mesaje whatsapp rezultate ale unui presupus exit-poll care-l plasa imediat în spatele actualului primar Nicușor Dan, deși legislația electorală interzice transmiterea rezultatelor sondajelor făcute la ieșirea de la urne până la momentul închiderii secțiilor de votare, scrie Centrul de Investigații Media. Sebastian Burduja admite într-o reacție pentru HotNews.ro că a trimis rezultatele, dar motivează că mesajele au fost transmise unor contacte private și nu publicului larg.